諸公和詩再用前韻
作者：王十朋
朝代：宋

paragraphs: 屏間觀畫頤頻支，想像風味哦新詩。
火山太早反遭駡，陳紫未顯誰稱奇。
氣稟南方君子土，不近長安帝王圃。
安排名字知何人，誤與牡丹同入譜。
泉南老守思故山，荔熟我去誰後先。
但願丁香一株熟，添入藥裹痊痰{疒延}。
平生夢寐南州果，瘦腹如蟬消幾顆。
明年何處飣杯盤，雁蕩山前月流火。